Aziz Singah

Datuk Abdul Aziz Singah (3 Oktober 1941 – 1 Julai 2016) merupakan pelakon lelaki Malaysia yang bergiat aktif di televisyen dan filem. Dengan kerjayanya yang bertahan selama lima dekad, beliau telah membintangi lebih 500 drama dan 13 filem sepanjang hayatnya.Farhana Ab Rahman (2 Julai 2016). Aziz Singah sukar dicari ganti - Yusof Haslam Berita Harian. Dicapai pada 24 November 2016.

Kehidupan awal
Dilahirkan di Rembau, Negeri Sembilan, Aziz meniti kehidupan ketika kanak-kanak tanpa belaian seorang bapa. Dalam temuramah pada Ogos 1998, beliau menceritakan yang bapanya seorang askar sama unit dengan Leftenan Adnan terkorban pada usia 24 tahun dibunuh tentera Jepun sewaktu Perang Dunia Kedua. Usia Aziz ketika itu dua bulan. 

Kerjaya
Aziz memulakan kerjaya awal sebagai Penyelia Kolej Makmal Dockyard, Sembawang, Singapura (1960-1965), Juruhebah Radio Televisyen Singapura (1965-1971), Juruhebah, Penerbit Drama Radio, Penyelia dan Ketua Unit Kasting RTM (1971-1992).

Bakat lakonan Aziz mula diuji pengarah M. Amin dalam filem Jahanam pada 1971. Selama menjawat Ketua Unit Kasting RTM, Aziz melahirkan ramai dramatis baru dan salah seorangnya Fauziah Nawi melalui drama Tahan Kinabalu. Lebih 500 drama dibintangi bermula dengan Malam Tiada Bintang pada 1965, lakonan Aziz cukup sinonim sebagai "datuk" atau "tokoh korporat". Watak Rosman yang dipegang dalam drama PJ mengaitkannya dengan JR Ewing (lakonan Larry Hagman) dalam Dallas.

Aziz dipilih menjadi Presiden Persatuan Seniman Malaysia pada 3 Julai 1999 untuk sesi 1999/2001, cabarannya cukup getir apabila beberapa AJK lama persatuan itu menghantar surat aduan kepada Pendaftar Pertubuhan meminta Mesyuarat Agung Seniman itu dibatalkan. Di bawah kepimpinan beliau juga Seniman dengan kerjasama ACS Production melancarkan projek Hari Seniman pada 22 Mac 2000. Selaku Presiden, Aziz mahukan seniman tanah air diiktiraf.Adam Salleh (20 Julai 2016). Asal usul nama Singah, rahsia nombor 383 Harian Metro. Dicapai pada 24 November 2016. Yang di-Pertuan Besar Negeri Sembilan Tuanku Ja’afar Tuanku Abdul Rahman telah berkenan mengurniakan Darjah Dato’ Setia Negri Sembilan (DSNS), yang membawa gelaran "Datuk" kepada beliau pada 18 Julai 2005.

Kehidupan peribadi
Aziz telah berkahwin sebanyak dua kali, beliau berkahwin dengan pelakon Khatijah Abu Hassan pada 1967 dan bercerai pada 1990, pasangan ini dikurniakan tiga anak. Beliau kemudiannya berkahwin dengan Datin Zunita Mohamed pada 1991 dan dikurniakan tiga lagi anak.Pelakon Aziz Singah Meninggal Dunia Akibat Kanser Prostat mStar Online (1 Julai 2016). Dicapai pada 1 Ogos 2016. 

Kematian
Beliau meninggal dunia akibat kanser prostat di kediamannya di Bandar Putra Permai, Seri Kembangan pada jam 11 malam, 1 Julai 2016 pada usia 75 tahun.Aziz Singah meninggal dunia Berita Harian (2 Julai 2016). Dicapai pada 22 Mei 2018. Beliau meninggalkan balu, Datin Zunita dan enam anak yang semuanya lelaki. Jenazah beliau disembahyangkan di Masjid Universiti Putra Malaysia (UPM), Serdang, Selangor dan disembahyangkan sekali lagi di Masjid Kariah Kampung Bongek dan dikebumikan di Tanah Perkuburan Islam Kampung Bongek Acheh, Rembau.Jenazah pelakon Aziz Singah selamat dikebumikan di Rembau Astro Awani (2 Julai 2016). Dicapai pada 24 November 2016.Jenazah Pelakon Veteran Aziz Singah Selamat Dikebumikan Di Rembau mStar Online (2 Julai 2016). Dicapai pada 24 November 2016. Tuty Haryanti Ahmad Rodzi (2 Julai 2016). Jenazah Aziz Singah selamat dikebumikan Berita Harian. Dicapai pada 24 November 2016.

Filemografi

Filem
 Tahun  Tajuk Watak Catatan 1971 Jahanam Pak Unggar Filem pertama 1981 Bintang Pujaan Penerbit  1988 Bayi Tabung Filem usahasama Malaysia-Indonesia 1990 Suci Dalam Debu Tengku Aziz Riang Tirana Dr Rashid  1992 Ops Belantara1996 Amelia  Aminuddin  Maria Mariana Haji Baharom  Impian Tan Sri Azman 1997 Sate  Pak Ibrahim 2005 Sembilu 2005 Hamdan Kemarau Cinta  Zulfikar  2009 Pulau Asmara  Osman  Juga sebagai penerbit  2011 Abuya Khong Keat Quat 2012 8 Jam HakimPenampilan khas 2013 Paku Tuan Kamil 2017 Balun Orang Kaya Seman Filem terakhir, dikeluarkan secara anumerta 

Drama
 Tahun Tajuk Watak Saluran TV Catatan 1965 Malam Tiada BintangTV1 Drama pertama  1973 Tahan Kinabalu 1977 D. O. Baru1978 Potret Pekerti Belum Ajal  1983–1984 PJ Holdings Encik Osman  2004–2006 Sembilu Osman TV2 2006 Sembilu Kasih Dato' Osman TV3 2009–2011 Si Capik  Datuk Hazim TV2 2012 Cinta Itu Milikku Tan Sri Yunus TV32013 Metro Skuad (Musim 2)  TV2 Episod: "Cinta Awang Hitam" Tanah Kubur (Musim 7) Pak Ali Astro Oasis Episod: "Suami Dayus"2014 Tanah Kubur (Musim 10) Tok Penghulu  Astro Oasis Episod: "Hakim Buta Hati" Jalan Kembali TV22015 Tanah Kubur (Musim 14) Haji Jamil Astro Oasis Episod: "Jihad Samurah bin Jundur" Nyiur Nan Setandan Amar TV2 Drama terakhir 

Telefilem
 Tahun Tajuk Watak Saluran TV 2003 Cinta Si Penggali Kubur TV3 2011 Pak Kaduk  Amri TV2 2012 Runtuhnya Sebuah DosaTV32013Malaikat Di PintuTok Bad Abu Dato' Sadali  TV2 2015 Selamat Hari Jadi Abah Abah Unifi TV 2016 Kau IIhamku Cikgu Kassim  TV3

Rujukan

Pautan luar


Kategori:Kelahiran 1941
Kategori:Orang Malaysia berketurunan Minangkabau
Kategori:Kematian 2016
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon lelaki Malaysia abad ke-21
Kategori:Orang dari Negeri Sembilan
Kategori:Kematian akibat kanser prostat
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Penerima Darjah Dato' Paduka Tuanku Jaafar